Cuneiform Tablet Kt 94/k 795 (AKT 6a 194)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
ša-lim-a-šùr a-ṣé-er a-mur-IŠTAR ú-ṭá-ḫi-ni-a-tí-ma um-ma ša-lim-a-šùr-ma a-na a-mur-IŠTAR-ma mì-šu-um ší-im ṣú-ba-tí-a URUDU ta-aṣ-ba-at um-ma a-mur-IŠTAR-ma 4 GÚ URUDU lá-mu-na-am ke-na aṣ-ba-at ba-lu-um ḫi-na-a ù ší-bi aṣ-ba-at um-ma ša-lim-a-šùr-ma ḫa-bu-ra-ta-i-a-am tal-qé um-ma a-mur-IŠTAR-ma ša i-na qá-tim aḫ-ta-šu-šu al-qé a-ta lu-qú-tí ša 10 ma-na KÙ.BABBAR lá ta-aṣ-ba-at um-ma ša-lim-a-šùr-ma mì-ma ú-lá aṣ-ba-at um-ma a-mur-IŠTAR-ma a-na ṣú-ḫa-ri-a a-na za-al-pá áš-ta-pá-ar ṣú-ḫa-ri li-li-kam-ma lá-ta-wi um-ma a-mur-IŠTAR-ma a-na-ku a-šé-e-kà ú-ul a-ta ta-šé-e-a-ni IGI MAR.TU-ba-ni IGI pu-šu-ki-in a-na a-wa-tim a-ni-a-tim kà-ru-um kà-ni-iš-ki i-dí-ni-a-tí-ma ší-bu-tí-ni IGI GÍR ša a-šùr ni-dí-in